el el el el el el el el el el el el el el el el el el el el el el el fr el el es el el el el el en el el el el el el el el el el el el el el el el el fr fr ca ca el en el el el fr el el el el el el el el el el el el el el el el el en el el el el el el el el el el el fr el el ru el en el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Για άλλες χρήσεις, δείτε: Φραγκίσκος.
Ο Φραγκίσκος Β΄ (François II de Bretagne, 23 Ιουνίου 1435 – 9 Σεπτεμβρίου 1488) από τον Οίκο του Ντρε-Μονφόρ ήταν δούκας της Βρετάνης από το 1458 έως το 1488.
Μαργαρίτα της Φουά (από 1471)[5][4]
Ριχάρδος, κόμης του Ετάμπ και Μαργαρίτα της Ορλεάνης
2 Αγώνες του κατά της Γαλλίας
Ήταν ο μόνος γιος του Ριχάρδου κόμη του Μονφόρ και της Μαργαρίτας των Βαλουά, κόρης του Λουδοβίκου Α΄ δούκα της Ορλεάνης. Ήταν ανιψιός των Ιωάννη Ε΄ και |Αρθούρου Γ΄ δουκών της Βρετάνης και ο τελευταίος δούκας της από τον κλάδο των Καπετιδών-Ντρε.
Η ζωή του χαρακτηρίζεται από συνεχείς συγκρούσεις με τον Λουδοβίκο ΙΑ΄ της Γαλλίας και τον γιο του, Κάρολο Η΄.
Αγώνες του κατά της ΓαλλίαςΕπεξεργασία
Στην μάχη του Μπόσγουορθ, έστειλε στρατεύματα προς υπεράσπιση του Άγγλου βασιλιά Ερρίκου Ζ΄. Κατά τη διάρκεια της ανηλικότητας του βασιλιά της Γαλλίας Καρόλου Η΄, συμμάχησε με τον δούκα της Ορλεάνης και τον δούκα του Ανγκουλέμ κατά της αντιβασιλείας της Άννας της Γαλλίας. Παρεμβαίνοντας συνέχεια στην Γαλλική πολιτική, παραμέρισε τις φροντίδες του δικού του δουκάτου. Οι αυταρχικές μέθοδοι του πρωθυπουργού του, Γουλιέλμου Σωβέν, έφεραν εξέγερση στο δουκάτο, υποκινούμενη από την αντιβασίλισσα Άννα. Οι παραδοσιακοί του σύμμαχοι, οι Άγγλοι, ήταν απασχολημένοι με τον πόλεμο των Ρόδων χωρίς να μπορούν να τον βοηθήσουν. Το εξαγριωμένο πλήθος συνέλαβε και κρέμασε τον Πιέρ Λαντέ, θησαυροφύλακα που είχε ανατρέψει τον πρωθυπουργό Σωβίν, και από τότε το σύνολο του λαού έβλεπε με καχυποψία και τον ίδιο τον δούκα, που μειώθηκε σημαντικά η δύναμη του.
Στην συνέχεια, εξασφάλισε τη διαδοχή του δουκάτου στην κόρη του, Άννα, αγνοώντας τον Σαλικό νόμο (1486). Με τη Συνθήκη του Σατωμπριάν (1487) αναγνωρίστηκε σαν ανεξάρτητος ηγεμόνας από την Γαλλία. Συμμάχησε με τον αυτοκράτορα Μαξιμιλιανό Α΄ κατά της Γαλλίας, αλλά ο στρατός της Βρετάνης συνετρίβη από τους Γάλλους και αναγκάστηκε να υπογράψει την ειρηνική Συνθήκη του Σαμπλέ. Σύμφωνα με την Συνθήκη, ο Φραγκίσκος δήλωνε υποτέλεια στον Γάλλο βασιλιά, ενώ η κόρη του δεν μπορούσε να παντρευτεί χωρίς την συγκατάθεση του.
Φραγκίσκος Β΄ της Βρετάνης (λεπτομέρεια από τον τάφο του)
Πέθανε σύντομα από πτώση από το άλογο του. Η κόρη του απειθάρχησε απέναντι στους Γάλλους και ο βασιλιάς Κάρολος Η΄ της Γαλλίας επιτέθηκε στην Βρετάνη και την ανάγκασε να τον παντρευτεί.
Νυμφεύθηκε δύο φορές, την πρώτη με την εξαδέλφη του Μαργαρίτα των Ντρε-Μονφόρ, κόρη του Φραγκίσκου Α΄ δούκα της Βρετάνης και είχε τέκνο:
Ιωάννης 1463, έζησε δύο μήνες.
Το 1469 απεβίωσε η Μαργαρίτα και ο Φραγκίσκος Β΄ έκανε δεύτερο γάμο, με τη Μαργαρίτα της Φουά, κόρη του Γκαστόν Δ΄ κόμη της Φουά και απέκτησε παιδιά:
Άννα 1477-1514, δούκισσα της Βρετάνης, παντρεύτηκε πρώτα τον Μαξιμιλιανό Α΄ των Αψβούργων αρχιδούκα της Αυστρίας & βασιλιά της Γερμανίας, μετά τον Κάρολο Η΄ των Βαλουά βασιλιά της Γαλλίας και έπειτα τον Λουδοβίκο ΙΒ΄ των Βαλουά βασιλιά της Γαλλίας.
Ισαβέλλα 1478-1490, απεβ. 12 ετών, τάφηκε στον καθεδρικό του Ρεν.
↑ 1,0 1,1 1,2 Henri Pigaillem: «Anne de Bretagne» (Γαλλικά) Pygmalion. 2008. σελ. 11.
↑ 2,0 2,1 «Identifiants et Référentiels». (Γαλλικά) IdRef. Agence bibliographique de l'enseignement supérieur. Ανακτήθηκε στις 1  Μαΐου 2020.
↑ Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 30  Μαρτίου 2015.
↑ 4,0 4,1 p10826.htm#i108256. Ανακτήθηκε στις 7  Αυγούστου 2020.
↑ 5,0 5,1 «Kindred Britain»
↑ Darryl Roger Lundy: (Αγγλικά) The Peerage.
Αυτό το λήμμα που σχετίζεται με την Βρετάνη χρειάζεται επέκταση. Βοηθήστε τη Βικιπαίδεια επεκτείνοντάς το!.